Document ID: 32006R1587

UREDBA KOMISIJE (ES) št. 1587/2006
z dne 23. oktobra 2006
o spremembi Uredbe Sveta (ES) št. 765/2006 o omejevalnih ukrepih proti predsedniku Lukašenku in nekaterim uradnikom Belorusije
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 765/2006 z dne 18. maja 2006 o nekaterih omejevalnih ukrepih proti predsedniku Lukašenku in nekaterim uradnikom Belorusije (1) ter zlasti člena 8(a) Uredbe,
ob upoštevanju naslednjega:
(1)
V skladu z Uredbo (ES) št. 765/2006 so zamrznjena vsa sredstva in gospodarski viri, ki pripadajo, so v lasti ali s katerimi razpolagajo predsednik Lukašenko in nekateri uradniki Belorusije, ki so odgovorni za kršenje mednarodnih volilnih načel med predsedniškimi volitvami v Belorusiji 19. marca 2006 ter za zatrtje civilne družbe in demokratične opozicije, pa tudi z njimi povezane fizične ali pravne osebe, subjekti in organi, kot so navedeni v Prilogi I k tej uredbi.
(2)
Sklep Sveta 2006/718/SZVP (2) spreminja Prilogo IV k Skupnemu stališču 2006/276/SZVP (3), ki določa seznam fizičnih in pravnih oseb, subjektov in organov, za katere velja zamrznitev sredstev in gospodarskih virov, kakor je predvidena v Skupnem stališču. Prilogo I je zato treba ustrezno spremeniti.
(3)
Za zagotovitev učinkovitosti ukrepov, predvidenih s to uredbo, mora ta uredba začeti veljati takoj -
SPREJELA NASLEDNJO UREDBO:
Člen 1
Priloga I k Uredbi (ES) št. 765/2006 se spremeni v skladu s Prilogo k tej uredbi.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 23. oktobra 2006

Labels: 11
5
10
18
15